Subject: MTÜ Sa Suudad toetuspalve
From: "Helen Tammeveski" <[email-masked]>
To: "SiM info" <[email-masked]>
Date: Tue, 2 Dec 2025 08:00:00 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Siseminister,

Kirjutan teile MTÜ Sa Suudad nimel. MTÜ Sa Suudad on sotsiaalse
missiooniga organisatsioon, mis tegeleb riskikäitumisega noorte
toetamise ning ennetustööga. Meie eesmärk on aidata noortel kujundada
positiivseid toimetulekuviise, arendada eneseväljendusoskust ning
toetada konstruktiivsete ja eesmärgistatud
konfliktilahendusstrateegiate kujunemist.

Korraldame 20.12.2025 oma noortele tunnustus- ja tänuürituse, mille
eesmärk on väärtustada nende usaldust meie organisatsiooni vastu ning
pakkuda neile turvalist keskkonda oma mõtete ja tunnete jagamiseks.
Seoses sellega palume võimalust saada siseministrilt lühikest
tervitusvideot, milles minister tunnustaks nii noori kui ka meie
vabatahtlikke nende panuse eest riskirühma kuuluvate noorte toetamisel
ja elukvaliteedi parandamisel.

Meie vabatahtlike hulgas on noored, kellel on olnud varasemalt
riskikäitumise kogemusi ning kes koolituvad täna kogemusnõustajateks,
et pakkuda tugiteenuseid sarnases olukorras noortele või ennetada
riskikäitumise süvenemist. Nende tegevus aitab tagada, et ükski noor
ei peaks läbima üksi neid kogemusi, mida nemad on pidanud taluma.

Oleme veendunud, et siseministri tunnustusel oleks meie noorte jaoks
märkimisväärne mõju, pakkudes neile motivatsiooni, nähtavust ja
tunnet, et nende pingutusi hinnatakse. Sageli on just need noored
jäänud oma käitumise tõttu kuulmata, mistõttu oleks presidendi sõnum
neile hindamatu väärtusega.

Täname kantseleid iga võimaluse eest, mis aitab toetada ja tugevdada
meie ühiskondlikult olulist tööd.

Infot meie tegemiste kohta leiate: www.sasuudad.ee

Lugupidamisega
Helen Tammeveski
praktikant
MTÜ Sa Suudad
www.sasuudad.ee
+372 5631 3712